**ΕΚΔΟΣΗ ΑΚΑΔΗΜΑΪΚΗΣ ΤΑΥΤΟΤΗΤΑΣ**

ΑΝΑΚΟΙΝΩΣΗ

Ενημερώνουμε τους/τις φοιτητές/τριες ότι από σήμερα 1/10/2014 οι προπτυχιακοί, μεταπτυχιακοί φοιτητές και οι υποψήφιοι διδάκτορες θα μπορούν να υποβάλλουν ηλεκτρονικά την αίτησή τους για την έκδοση της νέας ακαδημαϊκής ταυτότητας στην ηλεκτρονική διεύθυνση http://academicid.minedu.qov.qr· Κατόπιν, και αφού εγκριθεί η αίτηση από τη Γραμματεία, θα μπορεί ο φοιτητής να παραλαμβάνει την ακαδημαϊκή ταυτότητα από το συγκεκριμένο σημείο παράδοσης, το οποίο θα έχει επιλέξει κατά την υποβολή της αίτησής του, χωρίς καμία οικονομική επιβάρυνση.

Ειδικά για τους/τις πρωτοετείς φοιτητές/τριες, η αίτηση θα υποβάλλεται έπειτα από την ολοκλήρωση της εγγραφής τους και αφού παραλάβουν τους κωδικούς πρόσβασης για τις ηλεκτρονικές υπηρεσίες του Τμήματος.

Για την είσοδο στο ηλεκτρονικό σύστημα οι φοιτητές/τριες του πρώτου κύκλου σπουδών θα χρησιμοποιούν τα ίδια στοιχεία πιστοποίησης (όνομα χρήστη και κωδικό) με αυτά της υπηρεσίας "Εύδοξος".

H νέα ταυτότητα θα ισχύει για όσα έτη υφίσταται η φοιτητική ιδιότητα και θα καλύπτει πολλαπλές χρήσεις, πέραν του φοιτητικού εισιτηρίου (πάσο).

Στην περίπτωση που ο/η φοιτητής/τρια είναι δικαιούχοι φοιτητικού εισιτηρίου, στην ακαδημαϊκή ταυτότητα θα αναγράφεται η ακριβής περίοδος ισχύος του δικαιώματος φοιτητικού εισιτηρίου, ενώ σε διαφορετική περίπτωση η κάρτα θα επέχει θέση απλής ταυτότητας.

Σε περίπτωση απώλειας ή καταστροφής της ακαδημαϊκής ταυτότητας, η αίτηση θα γίνεται μόνο από τη Γραμματεία, με την συνυποβολή από τον/την φοιτητή/τρια της σχετικής επίσημης βεβαίωσης απώλειας από Δημόσια Αρχή. Στην περίπτωση αυτή ο φοιτητής/τρια θα επιβαρύνονται με το κόστος της επανεκτύπωσης της ταυτότητας.

Εφόσον διακοπεί ή απωλεσθεί η φοιτητική ιδιότητα, ο/η φοιτητής/τρια υποχρεούνται να παραδώσουν την ταυτότητα στη Γραμματεία, η οποία οφείλει να δηλώσει στο ηλεκτρονικό σύστημα την ακύρωσή της και να προχωρήσει στην καταστροφή της.

-Για οποιαδήποτε άλλη διευκρίνηση οι φοιτητές μπορούν να καλούν στο εξής τηλέφωνο: 210 7724375.

-Επισημαίνουμε στους/στις φοιτητές/τριες, ότι η φωτογραφία που επισυνάπτουν στην αίτηση πρέπει να είναι κατάλληλη για δημόσιο έγγραφο

(τύπου αστυνομικής ταυτότητας - διαβητηρίου).

Από τη Γραμματεία.